OPĆINA LASTOVO

MB 02582562

OIB 96014931839

RAZINA 23

RKP 31995

ŠIFRA OPĆINE 226

DJELATNOST 8411

ŽIRO-RAČUN HR4823900011822600004

 **B I L J E Š K E**

 uz financijske izvještaje za razdoblje

 od 01.01. do 31.12.2022. godine

**BILANCA** na dan 31.12.2022.

Nefinancijska imovina

Povećanje se odnosi na nekretnine koje su vlasništvu Općine, kojima je riješen imovinsko pravni odnos, pa su unesene u registar imovine i u knjigovodstvene evidencije.

Postrojenja i oprema

Značajno povećanje vrijednosti postrojenja i opreme odnosi se na nabavu komunalne opreme, stroja buldozer za potrebe održavanja deponija smeća i javnih površina.

Novac na računu kod tuzemnih poslovnih banaka

Stanje sredstava na računu je puno veće nego prošloj godini, radi povećanih prihoda (više od planiranog), te neizvršenih rashoda koji onda nisu ni plaćeni, te se prenose u slijedeću godinu.

Izvan bilančni zapisi

Izvan bilančni zapisi odnose se na;

Instrumenti osiguranja plaćanja 2.659.741.

Potencijalne obveze po osnovi sudskih sporova u tijeku 384.193,48

|  |  |
| --- | --- |
| IZNOS | OPIS SPORA |
|  62.681,37 | Tužba protiv stanara u stanu u vlasništvu Općine Lastovo, koji odbija potpisati ugovor o najmu stana i ne plaća najamninu već dugo godina |
|  71.000,00 | Ovrha za neplaćeni dio potraživanja za otkup zgrade i zemljišta u Lastovu, pa je pokrenut ovršni postupak |
|  29.512,11 | Prijedlog za ovrhu na temelju vjerodostojne isprave, ovrhovoditelj Sustav javnih bicikala d.o.o. za navodno neplaćene račune  |
| 201.000,00 | Spor radi utvrđivanja vlasništva i uknjižbe stambene zgrade u mjestu Lastovu |
|  20.000,00 | Spor radi iseljenja iz poslovnog, odnosno stambenog prostora u vlasništvu Općine Lastovo |

Obveze za rashode poslovanja – nedospjele

Ovaj iznos odnosi se na obvezu za pokriće gubitka poduzeću u vlasništvu Općine Lastovo a koja dospijeva nakon 31.12.22.

U obrascu PR-RAS iskazan je višak prihoda u iznosu od 1.3316.964,02 kn, u bilanci je vidljivo da je iskazan višak prihoda poslovanja u iznosu od 1.488.202,56 i manjak prihoda od nefinancijske imovine u iznosu od 171.239,14

Korekcija viška prihoda poslovanja i manjka prihoda od nefinancijske imovine nastale su radi knjiženja prihoda na računima 63, te knjiženje rashoda u okviru klase 4, te prihoda iz računa 6, a čiji su prihodi namjenski i dijelom se troše za nabavu imovine ili dodatna ulaganja na imovini.

**IZVJEŠTAJ O PRIHODIMA I RASHODIMA, PRIMICIMA I IZADACIMA**

Za razdoblje 1. siječanj 2021. do 31. prosinac. 2022.

Ukupni prihodi ostvareni su više nego u prošlo godinu, indeks povećanja 167,0

Porez i prirez na dohodak

Indeks povećanja u odnosu na prošlu godinu je 129,8 a na to je najviše utjecao prihod od poreza na dohodak samostalnih djelatnosti čiji je indeks povećanja 358,0 i porez na dohodak od kapitala, indeks 143,3.

Porezi na imovinu

Porez na nekretnine je povećan i indeks iznosi 136,3, radi veće kupoprodaje nekretnina na području Općine Lastovo.

Pomoći proračunu iz drugih proračuna i izvanproračunskim korisnicima

Tekuće pomoći iz Proračuna RH i proračuna Dubrovačko-neretvanske županije veće su nego u prošloj godini, a odnose se na sufinanciranje na sufinanciranje javnog prijevoza i te sredstva fiskalnog izravnanja.

Kapitalne pomoći iznose 1.356.362,35. i indeks povećanja je 179,4 a odnose se sredstva za uređenje prometnica u mjestu Lastovu, sanaciju crkvice sv. Mihovil, opremanje dječjeg vrtića i sanaciju pomorskog dobra.

Kapitalne pomoći od izvanproračunskih korisnika iznose 1.227.349. a odnose se na sredstva za nabavu stroja buldožder i nabavu komunalne opreme.

Prihodi od nefinancijske imovine

Povećanje se odnosi na prihode od koncesija, naknada za korištenje nefinancijske imovine i prihode od zakupa i iznajmljivanja imovine. U 2022. godini općina je naplatila dugovanja iz prošlih godina, a sklopljeno je i više ugovora o najmu, te izdano više koncesijskih odobrenja.

Prihodi po posebnim propisima

U 2022. godini su ostvareni u puno većem iznosu radi obveza za jamčevine koje su zadržane.

Ostale kazne

Prihodi su veći nego u prošloj godini, radi provođenja komunalnog reda i naplati kazni u cilju uređenja otoka

Lastova.

Prihodi od prodaje imovine

Odnose se na obročnu otplatu prodanih stanova i prodaju nekretnine.

Rashodi poslovanja ostvareni su više nego u prošloj godini, indeks 104,20

Radi toga što dječji vrtić u 2021. godini nije radio cijelu godinu, naime otvoren je u travnju 2021. godine

Naknade troškova zaposlenima

Ove naknade su povećane u odnosu na 2021. godinu radi upotrebe službenog privatnog automobila u službene svrhe jer općina više nema službeno vozilo, bilo je više putnih naloga, te su porasle naknade za prijevoz na posao.

Rashodi za materijal i energiju

Porast ovih troškova je rezultat povećanja cijena, naročito električne energije, a i drugih materijala.

Tekuće pomoći proračunskim korisnicima drugih proračuna

Ovaj rashod je manji jer je dječji vrtić dio prošle godine bio pri školi pa su sredstva za financiranje redovne djelatnosti vrtića doznačena osnovnoj školi, koja je korisnik drugog proračuna.

Rashodi za nabavu nefinancijske imovine

Ovi izdaci su ostvareni u većem iznosu od prošle godine, indeks 197,5.

Povećanje se odnosi na nabavu komunalne opreme, stroja buldozer.

Dodatna ulaganja na građevinskim objektima se odnose na sanaciju nerazvrstanih cesta, sanaciju crkvice sv. Mihovil, te sanaciju stanova u vlasništvu Općine Lastovo.

**IZVJEŠTAJ O PROMJENAMA U VRIJEDNOSTI I OBUJMU IMOVINE I OBVEZA**

U izvještaju su iskazani podaci o otpisu potraživanja za komunalnu naknadu, koje je zastarjelo i nenaplativo.

Nakon završenih radnji za uknjižbu imovine u zemljišne knjige, ista je unesena u registar imovine Općine Lastovo, te u knjigovodstvene evidencije, stoga je i iskazana u ovo izvještaju, jer se ne radi o kupovini.

**IZVJEŠTAJ O OBVEZAMA**

Početno stanje obveza iznosi 1.678.310,73 kn, a stanje na kraju godine 1.512.452,55 kn, od čega su nedospjele obveze 1.203.065,98 kn.

Skoro sve dospjele obveze su podmirene u siječnju 2023. godine.

Općina Lastovo u 2022. godini nije davala suglasnosti za zaduživanje, nije davala ni uzimala zajmove, nije izdavala jamstva.

 ZAKONSKI PREDSTAVNIK

 Anita Jančić Lešić, v.r.